
	Институция:

Проект на Постановление на Министерския съвет за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за посевния и посадъчния материал и по Закона за закрила на новите сортове растения и породи животни

	
	
Проектът е предложен за включване в Оперативната програма на Министерския съвет за периода юли – декември 2026 година.

Тодор Гъдев – главен секретар на Изпълнителната агенция по сортоизпитване, апробация и семеконтрол
	Телефон и ел. поща:
+359 888511536
gadev@iasas.government.bg

	1. Проблем/проблеми за решаване:
Необходимост от актуализиране размера на таксите, които се събират от Изпълнителната агенция по сортоизпитване, апробация и семеконтрол 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Дейността на Изпълнителната агенция по сортоизпитване, апробация и семеконтрол (ИАСАС), по изпитването и признаването на сортовете растения, и контрола при производството, заготовката, разпространяването, търговията и съхраняването на посевния и посадъчен материал, се осъществява в съответствие с разпоредбите на Закона за закрила на новите сортове растения и породи животни (ЗЗНСРПЖ) и Закона за посевния и посадъчен материал (ЗППМ). Общият брой на предоставените услуги на заинтересованите страни за сортоизпитване, сертификация, лабораторни анализи, официални етикети и др. административни услуги предоставени през 2025 година е над 317 000 броя.
Агенцията събира такси за извършваните дейности свързани с официалното сортоизпитване и сертификацията на посевния и посадъчен материал по Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни  и по Закона за посевния и посадъчния материал е приета с Постановление № 96 на Министерския съвет от 2015 година, обн. ДВ. бр. 30 от 2015 година. От приемането ѝ до настоящия момент не са правени промени в таксите независимо от настъпилите изменения в основни ценообразуващи фактори, които формират размера им. Налице са съществени различия в нивото на разходите, заложени в технологичните разработки, като икономическа аргументация от 2014 година в сравнение с тези от 2025 година. Стойностите на таксите, по Тарифата не са актуализирани и привеждани в съответствие с действащите пазарни цени повече от десет години.
За периода 2015 – 2025 година средната месечна брутна работна заплата в агенцията е нараснала от 350,23 евро (685 лв.) в началото на 2015 година на 963,12 евро (1884 лв.) за 2025 година, което представлява увеличение от 274,71 %, постигнато за сметка на многократна оптимизация на числения състав на агенцията.
Индексът на цените на производител за периода 2015 – 2023 година за зърнени култури е 165,4 %, като  от 2024 до края на 2025 година се наблюдава относителна пазарна стабилизация с умерени сезонни изменения.
Индексът на потребителските цени за месец декември 2025 година спрямо месец декември 2014 година е 154,7 %, което води до увеличаване обема на средствата необходими на ИАСАС, за осъществяване на дейностите по изпитването и признаването на сортовете растения, и контрола при производството, заготовката, разпространяването, търговията и съхраняването на посевния и посадъчен материал.
Предвидено е Тарифата да се приведе в съответствие с изискванията на Закона за въвеждане на еврото в Република България.
В изпълнение на § 6, ал. 1, т. 2 от Закона за въвеждане на еврото в Република България е необходимо подзаконовите нормативни актове да бъдат приведени в съответствие със закона при спазване на принципа на защита на потребителите, принципа на информираност, принципа на ефективност и икономичност, принципа на прозрачност и принципа на приемственост и автоматично превалутиране на суми от левове в евро. Целта е съществуващите държавни такси, които се събират на основание Тарифата, да се определят в евро, за постигането на яснота за потребителите на услугите при въвеждането на еврото като официална парична единица.
Таксите, които се събират по сега действащата тарифа не осигуряват необходимите средства за обезпечаване на извършваните дейности и услуги от агенцията.
Предвид необходимостта от промяна на съществен брой разпоредби от сега действащата Тарифа се предлага отмяна на досега действащата и приемане на нова Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Не е възможно проблемът да се реши в рамките на действащата нормативна уредба и/или чрез въвеждане само на новите технологични възможности, тъй като определените такси в действащата Тарифа за таксите, които се събират от Изпълнителната агенция по сортоизпитване, апробация и семеконтрол не покриват разходите по предоставяне на извършваните дейности и услуги в това число извършване на сортоизпитване, сертификация, лабораторни анализи и издаването на документи за тези дейности. Таксите са предвидени при предоставяне на услуги и извършване на дейности по искане на юридически и физически лица.
1.3. Посочете защо действащата нормативна рамка не позволява решаване на проблема/проблемите.
Тарифата е приета с постановление на Министерски съвет и единствения вариант да се постигне актуализация на стойностите е със същия по вид нормативен акт.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Няма задължителни действия произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Последващи оценки на нормативния акт и анализ на изпълнението на политиката не са извършвани.

	2. Цели:
1. Актуализиране на таксите за финансиране на дейностите по изпитването и признаването на сортовете растения, и контрола при производството, заготовката, разпространяването, търговията и съхраняването на посевния и посадъчен материал.
2. Привеждане на Тарифата в съответствие с изискванията на Закона за въвеждане на еврото в Република България. 
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.


	3. Заинтересовани страни:
[bookmark: _Hlk205202516]Министерство на земеделието и храните;
Изпълнителна агенция по сортоизпитване, апробация и семеконтрол;
Търговци на посевен и посадъчен материал;
Селекционери и селекционни компании;
Земеделски производители и преработватели на земеделска продукция;
Физически лица – полски инспектори; 
Одобрени частни лаборатории, работещи под официален контрол.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).


	4. Варианти на действие. Анализ на въздействията:

	Вариант 1 „Без действие“:
Описание: 
Вариантът „Без действие“ се характеризира с не предприемането на никакви действия, които пряко да адресират дефинираните проблеми. При такъв вариант констатираните проблеми ще продължат да съществуват и определените цели няма да бъдат постигнати. Ще продължават да съществуват предпоставките за липсата на хармонизиран подход при събиране на таксите от ИАСАС. 
Стойностите на таксите няма да се актуализират и приведат в съответствие с действащите пазарни цени,  при които за периода от 2014 година до 2025 година се наблюдава съществено увеличение. Съгласно данните от Националния статистически институт за индексите на цените на стоки и услуги за текущо потребление в селското стопанство, за периода от 2015 до 2025 година са настъпили същественни промени, в посока увеличение, в цените на:  посевения и посадъчния материал – 142,0 %;  на електроенергия и горива – 131,0 %; на азотни торове – 197,9 % и фосфорни торове – 161,4 %; поддръжка и ремонта на селскостопански сгради – 148,2%; поддръжката и ремонта на превозни средства – 142,2 % и др. За същия период средната месечна брутна работна заплата в агенцията е нараснала от 350,23 евро (685 лв.) в началото на 2015 година на 963,12 евро (1884 лв.) за 2025 година, което представлява увеличение от 274,71 %. Значителни промени в посока увеличение се наблюдават във всички преки и непреки разходи, които участват при формиране на таксите събирани от Изпълнителна агенция по сортоизпитване, апробация и семеконтрол.
Не предприемането на никакви действия ще доведе до невъзможност за събиране на финансови средства, необходими за обезпечаване на извършваните дейности и услуги от агенцията.
Положителни (икономически/социални/екологични) въздействия:
Не са идентифицирани очаквани положителни икономически, социални или екологични въздействия вследствие на прилагането на този вариант. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Несъответствието между размера на сега действащите такси и реалните преки и непреки разходи за определяне на този размер ще продължи да съществува, като по този начин постъпващите такси няма да покриват разходите по дейности, които са извършени от ИАСАС по предоставяните услуги.
Съществуващите държавни такси няма да бъдат приведени в съответствие с настъпилите промени в стойността на разходите за материали, външни услуги и др., въз основа на които са направени изчисленията по Методиката по чл. 7а от Закона за ограничаване на административното регулиране и административния контрол върху стопанската дейност.
Няма да се изпълнят изискванията на Закона за въвеждане на еврото в Република България  съществуващите държавни такси, които се събират на основание Тарифата за таксите, да бъдат преизчислени в евро, за постигането на яснота за потребителите на услугите при въвеждането на еврото като официална парична единица.
(върху всяка заинтересована страна/група заинтересовани страни)
Специфични въздействия:
Не са идентифицирани специфични въздействия при този вариант. 
Въздействия върху малките и средните предприятия:
Вариантът „Без действие“ няма да окаже въздействие върху малките и средните предприятия.
Административна тежест:
При този вариант административната тежест не се променя.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2: Приемане на Постановление на Министерския съвет за  приемане на Тарифата за таксите, събирани по Закона за закрила на новите сортове растения и породи животни и по Закона за посевния и посадъчния материал 
Описание:
С предложения Проект на Постановление на Министерския съвет за  приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал ще се постигне преодоляване на настъпилите промени в макроикономически показатели през годините, които дават отражение върху себестойността на предоставяните услуги. Ще се обезпечи достатъчен финансов ресурс  необходим за предоставяне на извършваните от ИАСАС дейности и услуги в съответствие с националното законодателство и правото на ЕС
Също така ще се осигури:
Изпълнение изискванията на Закона за въвеждане на еврото в Република България  съществуващите държавни такси, които се събират на основание Тарифата за таксите, да се определят в евро. Ще се осигури техническото представяне на съответните стойности от акта в евро, в съответствие с изискванията на чл. 12 и чл. 13 от Закона за въвеждане на еврото в Република България и Регламент (ЕО) № 974/98.
Ще се осигури по-голяма гъвкавост и по-добра материална обезпеченост на административната и контролна дейност, без да бъде намалена тяхното качество и честота, което ще спомогне за повишаване на ефикасността и ефективността им.
Положителни (икономически/социални/екологични) въздействия:
Потенциалните икономически, социални и екологични положителни въздействия върху заинтересованите страни са свързани със създаване на условия за:
· по-голяма гъвкавост и по-добра материална обезпеченост на административната дейност и контрола;
· подобряване събирането на таксите, свързани с дейностите предвидени в ЗЗНСРПЖ и ЗППМ и упражняване на контролните дейности в съответствие с правото на Европейския съюз;
· постъпване на допълнителни финансови средства в държавния бюджет и покриване на разходите по предоставяне на услугите;
· събиране на такси за реално извършена услуга.
Проектът на Постановление на Министерския съвет за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал е приведен в съответствие с Методиката по чл. 7а от Закона за ограничаване на административното регулиране и административния контрол върху стопанската дейност, като стойността на предоставяните услуги е актуализирана, съобразно разходите за материали, външни услуги и др., остойностени за  всяка услугата. 
За всяка предложена такса е разработена и План-сметка за нейното формиране. Размерът на таксите включва направените преки и непреки разходи, свързани с предоставянето на съответните дейности и услуги на физически или юридически лица. Всички преки и непреки разходи, които могат да бъдат пряко свързани с предоставянето на услугата са посочени в стойността на услугата. 
Дейностите и услугите, за които ИАСАС събира такси са дефинирани в разпоредбите на ЗППМ и ЗЗНСРПЖ.
На основание ЗППМ:
1. Провеждане на официално сортоизпитване с цел признаване и вписване на сортове земеделски растения в Официална сортова листа – чл. 4, чл. 18;
2. Сертификация на семена (включва полска инспекция, вземане на проби, лабораторни анализи, издаването на документи за тези дейности) – чл. 4, чл. 30, чл. 31;
3.  Сертификация и окачествяване на посадъчен материал – чл. 4, чл. 42, чл. 44, чл. 45, чл. 49;
4. Лабораторен анализ за определяне на посевните качества на семената извършван от централна лаборатория и териториалните звена на агенцията – чл. 4;
5. Полагане на изпит от всеки кандидат за полски инспектор – чл. 6;
6. Проверки за съответствие с изискванията за одобряване на лаборатории, за извършване на лабораторни анализи за определяне посевните качества на семената, с цел сертификация и лабораторни анализи за търговски семена и смески – чл. 10, ал. 2;
7. Курсове за обучение, провеждане на изпити и проверки за наличието на необходимите условия, за издаване на разрешение за сортоизпитване за биологични и стопански качества, на физически и юридически лица – чл. 18, ал. 6, т 3, ал. 7 и ал. 9;
8. Сортоизпитване за различимост, хомогенност и стабилност – чл. 22;
9. Сортоизпитване за биологични и стопански качества – чл. 22;
10. Вписване в регистър на физическите и юридически лица, които търгуват с посевен и посадъчен материал – чл. 28;
11. Одобрение на категория търговски семена – чл. 34;
12. Извършване на последващ (грунтов) контрол на семената – чл. 37;
13. Полска инспекция, вземане на проби, лабораторни анализи, последващ контрол и издаването на документи за тези дейности – чл. 38, ал. 1;
14. Полска инспекция, окачествяване на овощния посадъчен материал и за издаването на документи за тези дейности – чл. 44, ал. 1;
15. Полска инспекция, окачествяване на посадъчен материал от медицински и ароматни растения и за издаването на документи за тези дейности – 46, ал. 1;
16. Полска инспекция, окачествяване на лозов посадъчен материал и за издаването на документи за тези дейности чл. 51, ал. 1;
17. Издаване на международен ISTA сертификат и/или OECD сертификат, по искане на страна вносител на семена чл. 61.
На основание чл. 42, ал. 1 от ЗЗНСРПЖ - за всички действия по този закон се заплащат такси по Тарифа за таксите, които се събират от Изпълнителната агенция по сортоизпитване, апробация и семеконтрол.
В Тарифата за таксите са включени услугите, за които има изричен текст в Закона за посевния и посадъчен материал, като в съответствие с чл. 4 от ЗППП са включени лабораторните анализи за целите на сертификацията на посевния материал и лабораторните анализи на търговските семена по чл. 30, ал. 3.
За определяне размера на таксите е използван метода за изчисляване на таксите на база на разходите извършени от ИАСАС за 2025 година В размера на таксите са включени само преките трудови и материални разходи за извършването на дейностите и услугите. В размера на таксите не са калкулирани амортизационни разходи и печалба, както и разходи за отстраняване на нередовности и/или предоставяне на допълнителна информация.
Изпълнителната агенция по сортоизпитване, апробация и семеконтрол не извършва многоетапни административни услуги по разрешителен или лицензионен режим, за които по закон е предвиден последващ контрол и административни услуги със съкратени срокове.
Размерът на предлаганите такси, за извършване на сортоизпитване за биологични и стопански качества и различимост, хомогенност и стабилност, полска инспекция, вземане на проби, лабораторни анализи, последващ контрол и за издаването на документи за тези дейности, е съобразен с икономически оправданите разходи за тези дейности.
Предвидените такси в Тарифата покриват разходите за извършваните дейности и услуги от агенцията, за съответните групи култури. При определяне на таксите е използвана методика подготвена на базата на технологични разработки по сортоизпитването и полската инспекция на земеделските култури, и нормативи за трудоемкост на операциите при различните видове култури, като списъкът на културите отговаря на този посочен в европейските директиви.
- установена е стойността на материалните разходи в издръжката на системата за 2025 година;
- определени са средствата за работна заплата, включително средствата за осигуровки, на заетите работници и служители в системата на сортоизпитването и сертификацията. При определяне на осигурителните вноски са отчетени средствата за сметка на работодателя, за фондовете на ДОО и здравно осигурителните вноски от работодателя за ДОО за заетите на по служебни и трудови правоотношения.
- размерът на разходите за издръжка на системата е формиран на база фактически направените през 2025 година.
Преките разходи свързани със сортоизпитването за биологични и стопански качества и различимост, хомогенност и стабилност са определени на база технологични карти за всяка култура, които включват необходимите действия по утвърдената за съответната култура методика, видовете и количествата труд необходими за изпълнение на съответните агротехнически мероприятия върху 1 декар опитна площ. Размерът на преките натурални разходи на ръчен и механизиран труд са определени, като съответни суми на човекодните, необходими за изпълнение на действията по съответните методики.
Остойностяването на преките натурални разходи е на база размерът на заплащане на един човекоден за системата на сортоизпитване и сертификация и осреднени пазарни цени на съответните материали.
Критерии за разпределяне на разходите по видове дейности и услуги са нормативните разходи на време за тяхното изпълнение, а фактори за различията в тяхното равнище са обхватът /нормата/ и разходите за единица работно време. При определяне на нормативните разходи на време са използвани технологични разработки за сортоизпитване, полска инспекция и лабораторни анализи на земеделските култури, хронометриране и нормативи за трудоемкост на операциите, при различните видове култури.
При формирането на таксите за някои специфични дейности и услуги, свързани с предбазови и базови семена, посевен и посадъчен материал от внос, третирани семена, семена в насипно състояние, арбитражно окачествяване, посеви бракувани при полско обследване, са взети предвид следните особености:
- при полска инспекция на посеви за производство на предбазови и базови семена се извършват задължително две инспекции, за разлика от полската инспекция на посеви за производство на сертифицирани семена, където се извършва една инспекция. Прегледа на посева за производство на предбазови (ПБ) и базови (Б) семена се извършва по-аналитично, като парцелите за обследване се увеличават приблизително с една трета. 
- Работата с третирани семена изисква и специални средства за индивидуална защита (специално облекло и предпазни маски).
- вземането на проба от семена в насипно състояние е значително по-трудоемко поради особености при създаването на изходната проба, свързани с осигуряване на достъп до отделните извадки от цялата партидата.
- окачествяването на посевен и посадъчен материал се извършва по предварително изготвен график, на база подадени заявки. При внос се налага експресно окачествяване, с оглед по-бързото освобождаване на транспортните средства и недопускане на необосновани допълнителни разходи за вносителите. Всички семена от внос са третирани (обеззаразени) и в голямата си част са дражирани, което налага допълнителна обработка при анализите. При вноса е необходимо да се извърши и подробна проверка на придружаващите документи (сертификати), за установяване на тяхната достоверност.
Изчислено е финансово въздействие върху държавния бюджет на предложения проект за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал, които ще постъпят допълнително в държавния бюджет в годишен размер е 775 000 евро.
Необходимите допълнителни средства по бюджета на ИАСАС за обезпечаването на разходите за предоставяне на услугите и последващия контрол – за 2027 година в размер на 775 хил. лв евро; за 2028 година в размер на 775 хил. лв. евро; за 2029 година – в размер по 775 хил. евро.
Събираните от ИАСАС такси ще бъдат за реално извършени дейности и услуги съобразно разходите за тяхното предоставяне. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Социални и екологични въздействия: 
Няма идентифицирани негативни въздействия. 
Икономически въздействия: 
Отрицателни въздействия биха се идентифицирали при ползватели на административни услуги, поради повишаването на събираните такси, което води до повишаване на административната тежест. За смекчаване на отрицателното въздействие не се предвижда увеличаване на таксите свързани с вписване в регистри, издаване на разрешения, издаване на сертификати, актове за апробация, документи от лабораторен анализ, свидетелства за качество и др. Запазването размера на тези такси е свързано с въведената в агенцията интегрирана система за анализ на семена, като целта е облекчаване разходите на земеделските производители свързани със сертификацията.
(върху всяка заинтересована страна/група заинтересовани страни)
Специфични въздействия:
Не са идентифицирани специфични въздействия.
Въздействия върху малките и средните предприятия:
За дейностите и услугите, които агенцията предоставя ще бъдат изменени таксите, базирани на реални разходи. По този начин се постига баланс между ползите и разходите на администрацията и частните субекти. Не се предвижда увеличаване на таксите свързани с вписване в регистри, издаване на разрешения, издаване на сертификати, актове за апробация, документи от лабораторен анализ, свидетелства за качество и др. Запазването размера на тези такси е свързано с въведената в агенцията интегрирана система за анализ на семена, като целта е облекчаване разходите на земеделските производители свързани със сертификацията. Това води до събиране на такси за реално извършена услуга, като предвижданите разходи ще са съответстващи на техния размер.
Административна тежест:
В Проекта на постановление за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал се идентифицира допълнителна административна тежест за ползватели на административни услуги – физически лица и бизнес оператори (малки, средни и големи), поради повишаването на по-голямата част от събираните такси. 
(въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
Не се идентифицират социални и екологични въздействия при приемането на проекта на Постановление на Министерския съвет за  приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
[bookmark: _Hlk205206082]При изготвяне на проекта на Постановление за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал е приложен единен подход за справедливо определяне на таксите и покриване на разходите по предоставяне на услуги  към всички бизнес оператори (малки, средни и големи).

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблема:
	
	Вариант 1
„Без действие“
	Вариант 2

	Ефективност
	Цел 1
	Ниска
	Висока 

	
	Цел 2
	Ниска 
	Висока 

	Ефикасност
	Цел 1
	Ниска 
	Висока 

	
	Цел 2
	Ниска
	Висока 

	Съгласуваност
	Цел 1
	Ниска
	Висока 

	
	Цел 2
	Ниска  
	Висока 



1.1. Сравнете вариантите чрез сравняване на ключовите им положителни и отрицателни въздействия.
Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъдат постигнати заложените цели, поради което Вариант 2 е препоръчителният вариант.

	6. Избор на препоръчителен вариант:
По Проблема: Вариант 2 Приемане на Постановление за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за закрила на новите сортове растения и породи животни и по Закона за посевния и посадъчния материал.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
Очаква се повишаване на административната тежест, както за юридическите лица, така и за физическите лица. Очакваното увеличение на приходите по актуализираната Тарифа за таксите е в размер на 775 хил. евро годишно.  Посочената сума представлява прогнозния размер на административният товар върху бизнеса, тъй като се увеличава разхода му за получаване на административна услуга. 
Административния товар е разпределен между всички бизнес оператори (малки, средни и големи) като е приложен подход за справедливо определяне на таксите и покриване на разходите по предоставяне на услугите.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност
Не се предвиждат нови такси.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

Не се въвеждат нови регулаторни режими, както и не се засягат вече съществуващи такива. 
1.1. Изборът следва да е съотносим с посочените специфични въздействия на избрания вариант.
Не са идентифицирани специфични въздействия.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се въвеждат нови регулаторни режими.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не подлежи на нотификация по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.
Не се изменят регулаторни режими, както и не се засягат вече съществуващи такива.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.
Не се създават нови регистри, както и не се засягат съществуващи такива.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Промените на административни услуги и допълнителната финансова тежест биха оказали влияние върху МСП, като стопански субекти в сектора. Повишаването на таксите ще повлияе върху МСП поради завишаване на техните разходи за получаване на административната услуга. Въздействието ще е различно в зависимост от обема на дейността и големината на бизнес оператора.
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.
Проектът на Постановление на Министерския съвет за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за посевния и посадъчния материал и по Закона за закрила на новите сортове растения и породи животни ще бъде публикуван на портала за обществени консултации и на интернет страницата на Министерството на земеделието и храните, за срок от 30 дни. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
План-сметки за калкулиране на разходите за всяка такса
Приложете необходимата допълнителна информация и документи.


	11. Информационни източници:
Закон за посевния и посадъчния материал
https://lex.bg/laws/ldoc/2135464084
Закон за закрила на новите сортове растения и породи животни
https://legislation.apis.bg/doc/11655/0
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:

